Alisher Uzoqov otasining vafotidan so‘ng akasini topganini ma’lum qildi (video)

Aktyor, rejissor Alisher Uzoqov “Daryo” internet-nashriga eksklyuziv intervyu berdi. Intervyuni “Daryo” muxbiri Feruz Muhammad tashkillashtirdi. Intervyu Dubay shahrida bo‘lib o‘tdi.

Suhbat davomida Alisher Uzoqov otasining vafotidan so‘ng akasini topgani haqida gapirib berdi.

Otam rahmatli kasal bo‘lganlarida ularga uncha ko‘p qaray olmaganman. Yosh bo‘lganman, tushunmay qolganman, ko‘p xizmatlarini qilolmaganman. O‘sha vaqtda serial syomkasi bilan bo‘lib kelolmaganman. Ularni Marg‘ilonga olib ketishgan, o‘sha yerda jon berganlar. Bitta-yu bitta armonim shu bo‘lsa kerak.
Akamni ham keyin topdim. Akam otam rahmatlining boshqa oilalaridan bo‘lganlar. Akam yoshliklarida ajrashib ketishgan ekan. Otam olamdan o‘tgandan so‘ng akamni topganmiz. O‘g‘il farzand bo‘la turib, otamizni tobutlarini ko‘tarib, oxirgi manzilga kuzata olmaganmiz. Oxiratlari obod bo‘lsin, ilohim, ular haqida faqat yaxshi gap eshitganmiz.
Allohning irodasi, ojizmizda baribir, mavjudodmiz, zo‘r-zo‘r joylarda, qimmat kiyimlar kiyib kar-kar qilamiz, ammo ojiz bandamiz.
Men akamni ko‘rgunimga qadar otamga juda ham o‘xshayman derdim. Ammo akam otam bilan tashqi ko‘rinish tomonlama, xarakter tomonidan bir xillar. Juda ham bir xillar. Barmoqlarigacha, tirnoqlarigacha dadamga o‘xshaydilar.
Akam sportchi bo‘lganlar, hozirgi kunda biznes bilan shug‘ullanadilar. Baxtimizga sog‘ bo‘lsinlar, ilohim.
Alisher Uzoqov, aktyor, rejissor, prodyuser
Ma’lumot uchun, Alisher Uzoqov “Janob hech kim”, “Uylanish”, “Tundan tonggacha”, “So‘nggi lahza”, “Islomxo‘ja”, “Elparvar”, “Mening akam bo‘ydoq”, “Endi dadam bo‘ydoq” kabi filmlarda bosh rollarni ijro etgan.
“Muzlagan”, “Kuzda gullagan daraxt”, “Mening akam bo‘ydoq”, “Endi dadam bo‘ydoq” kabi filmlarga rejissorlik qilgan. Alisher Uzoqov hozirgi kunda Dubay shahrida Smart bolla deb nomlangan xalqaro IT kompaniyada faoliyat yuritmoqda.
 Dubayda ishlayotgan Alisher Uzoqov Prezident Shavkat Mirziyoyevga murojaat yo‘lladi (video)